AfriForum eis antwoorde oor wapenamnestie | Netwerk24
13 Desember 2019 20:23
AfriForum het Donderdag ’n skrywe aan Bheki Cele, minister van polisie, en genl. Khehla Sithole, nasionale polisiekommissaris, gerig oor die jongste aankondiging oor die vuurwapenamnestie, sê die burgerregteorganisasie in ’n verklaring.
Dié amnestietydperk is op 27 November in die Staatskoerant afgekondig en lui onder meer mense wat ’n ongelisensieerde vuurwapen besit, kan dit by enige polisiekantoor in Suid-Afrika inhandig sonder om vervolg te word.
Die amnestietydperk het op 1 Desember begin en strek tot 31 Mei volgende jaar.
AfriForum wil onder meer weet hoe dié vuurwapens veilig by polisiekantore bewaar gaan word en of die polisie die vermoë het om die amnestieproses deur te voer.
“Ondanks ’n tussentydse hofbevel wat bevestig dat vuurwapeneienaars wie se lisensies verval het hul wapens steeds wettig besit, het die howe nog nie finaal duidelikheid hieroor gegee nie.
“Baie beskou dié amnestieproses as ’n voortydige manier om landsburgers te ontwapen en bloot te stel aan die klaarblyklik onstuitbare misdaadvlaag in die land,” lui die verklaring.
Meer oor: Afriforum | Bheki Cele
Vuurwapens: Menings verskil oor amnestie